《新植海石榴》【唐】柳宗元 弱植不盈尺,远意驻蓬瀛。 月寒空阶曙,幽萝踩云生。 粪壤擢珠树,莓苔插琼英。 芳根闷颜色,徂岁为谁荣? 《海榴》【唐】温庭筠 海榴红似火,先解报春风。 叶乱裁笺绿,花宜插鬓红。 蜡珠攒作蒂,缃彩剪成丛。 郑驿多归思,相期一笑同。 【唐】李白《咏邻女东窗海石榴》 鲁女东窗下,海榴世所稀。 珊瑚映绿水,未足比光辉。 清香随风发,落日好鸟归。 愿为东南枝,低举拂罗衣。 无由共攀折,引领望金扉。 《山茶花》【唐】贯休 风裁日染开仙囿,百花色死猩血谬。 今朝一朵堕阶前,应有看人怨孙秀。 《山茶》【宋】陆游 东园三月雨兼风,桃李飘零扫地空。 唯有山茶偏耐久,绿丛又放数枝红。 《邵伯梵行寺山茶》【宋】苏轼 山茶相对阿谁栽,细雨无人我独来。 说似与君君不会,灿红如火雪中开。